CELEX: 52019PC0474
Language: et
Date: 2019-10-17
Title: Ettepanek: NÕUKOGU MÄÄRUS, milles käsitletakse kalapüügivõimaluste jaotamist vastavalt Senegali Vabariigi ja Euroopa Liidu vahelise kalandusalase partnerluslepingu rakendamise protokollile

EUROOPA KOMISJON
            Brüssel,17.10.2019
            COM(2019) 474 final
            2019/0227(NLE)
            Ettepanek:
            NÕUKOGU MÄÄRUS,
            milles käsitletakse kalapüügivõimaluste jaotamist vastavalt Senegali Vabariigi ja Euroopa Liidu vahelise kalandusalase partnerluslepingu rakendamise protokollile
            
               
         
         
            
                SELETUSKIRI
            
            
               1.ETTEPANEKU TAUST
            
            
               •Ettepaneku põhjused ja eesmärgid
            
            
               
                  Komisjon pidas kindlaksmääratud läbirääkimisjuhiste
                     1
                   alusel läbirääkimisi Senegali Vabariigi valitsusega (edaspidi „Senegal“), et sõlmida olemasoleva kalanduslepingu juurde kuuluv uus protokoll. Nende läbirääkimiste tulemusena parafeeriti 19. juulil 2019. aastal uus protokoll. Protokoll kehtib viis aastat alates selle ajutise kohaldamise kuupäevast, st kuupäevast, mil see allkirjastati, nagu on osutatud artiklis 16.
               
               
                  Protokolliga nähakse ette järgmised kalapüügivõimalused liidu laevadele:
               
            
            
               –28 tuunikülmutusseinerit,
            
            
               –10 ritvõngelaeva, 
            
            
               –5 õngejadalaeva, 
            
            
               –2 traalerit.
            
            
               
                  Oleks vaja määrata kindlaks põhimõtted, kuidas kalapüügivõimalusi liikmesriikide vahel jaotada.
               
            
            
               •Kooskõla poliitikavaldkonnas praegu kehtivate õigusnormidega
            
            
               
                  Kooskõlas kalanduspoliitika reformi prioriteetidega
                     2
                   pakub uus protokoll liidu laevadele kalapüügivõimalusi Senegali vetes, lähtudes parimatest kättesaadavatest teaduslikest nõuannetest ja järgides Rahvusvahelise Atlandi Tuunikala Kaitse Komisjoni (ICCAT) soovitusi. Uue protokolli puhul on arvesse võetud eelmise protokolli (2014–2019) hindamise tulemusi ning uue protokolli sõlmimist käsitlevat ettevaatavat hinnangut. Mõlema hinnangu koostajaks olid väliseksperdid. Protokoll võimaldab Euroopa Liidul ning Senegalil teha tihedamat koostööd, et edendada kalavarude vastutustundlikku kasutamist Senegali vetes ning toetada Senegali kalandussektorit mõlema poole huvides. 
               
            
            
               •Kooskõla muude liidu tegevuspõhimõtetega
            
            
               
                  Läbirääkimised kalandusalase partnerluslepingu uue protokolli sõlmimiseks Senegaliga on osa liidu välistegevusest seoses Aafrika, Kariibi mere ja Vaikse ookeani piirkonna (AKV) riikidega ning need vastavad eelkõige liidu eesmärkidele austada demokraatlikke põhimõtteid ja inimõigusi.
               
               
                  Kohalikul tasandil aitaks Senegali kalandussektoris loodud majandustegevus võidelda ebaseadusliku rände algpõhjustega.
               
            
            
               1.ÕIGUSLIK ALUS, SUBSIDIAARSUS JA PROPORTSIONAALSUS
            
            
               •Õiguslik alus
            
            
               Valitud õiguslik alus on Euroopa Liidu toimimise leping, mille artikli 43 lõikes 3 on sätestatud, et nõukogu kiidab kalapüügivõimaluste jaotamise heaks komisjoni ettepaneku alusel. 
            
            
               •Subsidiaarsus (ainupädevusse mittekuuluva valdkonna puhul)
            
         
         
            
               Tegevusvaldkond on ainupädevusse kuuluv. 
            
            
               2.JÄRELHINDAMISE, SIDUSRÜHMADEGA KONSULTEERIMISE JA MÕJU HINDAMISE TULEMUSED
            
            
               •Praegu kehtivate õigusaktide järelhindamine või toimivuse kontroll
            
            
               
                  Liidu ja Senegali vahelise võimaliku uue protokolli üle konsulteeriti huvitatud isikutega eel- ja järelhindamiste käigus. Liikmesriikide ja tööstussektori ekspertidega konsulteeriti ka tehnilistel koosolekutel. Kõnealuste konsultatsioonide tulemusena jõuti järeldusele, et liidule ja Senegalile oleks kasulik sõlmida kalandusalase partnerluslepingu uus protokoll.
               
            
            
               •Konsulteerimine sidusrühmadega
            
            
               
                  Hindamise raames konsulteeriti liikmesriikide, tööstusharu esindajate ja rahvusvaheliste kodanikuühiskonna organisatsioonidega ning Senegali kalandussektori haldusasutuste ja kodanikuühiskonnaga. Konsultatsioonid toimusid ka kaugpüügi nõuandekomisjoni raames.
               
            
            
               •Eksperdiarvamuste kogumine ja kasutamine
            
            
               Ühise kalanduspoliitika määruse artikli 31 lõike 10 kohaselt kutsus komisjon eel- ja järelhindamist tegema sõltumatu konsultandi. 
            
            
               3.MÕJU EELARVELE
            
            
               Määruse eelnõu ei mõjuta liidu eelarvet.
            
            
               4.MUU TEAVE
            
            
               •Rakenduskavad ning järelevalve, hindamise ja aruandluse kord
            
            
               Käesolev menetlus on algatatud paralleelselt menetlustega, mis on seotud nõukogu otsusega, milles käsitletakse Senegali Vabariigi ja Euroopa Liidu vahelise kalandusalase partnerluslepingu protokolli liidu nimel allkirjastamist, ja nõukogu otsusega, milles käsitletakse lepingu sõlmimist. Käesolevat määrust tuleb hakata kohaldama niipea, kui lepingukohane kalandustegevus osutub võimalikuks, st protokolli ajutise kohaldamise kuupäeval. 
            
            
               2019/0227 (NLE)
            
            
               Ettepanek:
            
            
               NÕUKOGU MÄÄRUS,
            
            
               milles käsitletakse kalapüügivõimaluste jaotamist vastavalt Senegali Vabariigi ja Euroopa Liidu vahelise kalandusalase partnerluslepingu rakendamise protokollile
            
            
               EUROOPA LIIDU NÕUKOGU,
            
            
               võttes arvesse Euroopa Liidu toimimise lepingut, eriti selle artikli 43 lõiget 3,
            
            
               võttes arvesse Euroopa Komisjoni ettepanekut
            
         
         
            
               ning arvestades järgmist:
            
            
               (1)Nõukogu võttis 2. märtsil 2015 vastu otsuse (EL) nr 2015/384
                  3
                Senegali Vabariigi ja Euroopa Liidu vahelise kalandusalase partnerluslepingu (edaspidi „leping“) sõlmimise kohta
                  4
               . Leping jõustus 20. novembril 2014 ja on endiselt jõus.
            
            
               (2)Lepingu rakendamise viimane protokoll aegub 19. novembril 2019.
            
            
               (3)Kooskõlas nõukogu otsusega 2019/.../EL
                  5
                parafeeriti 19. juulil 2019 uus protokoll lepingu rakendamise kohta (edaspidi „protokoll“).
            
            
               (4)Protokolli kogu kohaldamisajaks ettenähtud kalapüügivõimalused tuleks liikmesriikide vahel ära jaotada.
            
            
               (5)Protokolli kohaldatakse selle allkirjastamise kuupäevast alates ajutiselt, et liidu laevad saaksid püügitegevust kiiresti alustada. Seega tuleks sätestada, et käesolevat määrust kohaldataks samast kuupäevast alates,
            
            
               ON VASTU VÕTNUD KÄESOLEVA MÄÄRUSE:
            
            
               Artikkel 1
            
            
               Senegali Vabariigi ja Euroopa Liidu vahelise kalandusalase partnerluslepingu rakendamise protokollis (edaspidi „protokoll“) sätestatud kalapüügivõimalused jaotatakse liikmesriikide vahel järgmiselt:
            
            
               (a)tuunikülmutusseinerid:
            
            
               Hispaania
                     
                     [16]
                     laeva
            
            
                             Prantsusmaa
                     
                     [12]
                     laeva
            
            
               (b)ritvõngelaevad: 
            
            
               Hispaania 
                     
                     [8]
                     laeva
            
            
               Prantsusmaa 
                     
                     [2]
                     laeva
            
            
               (c)õngejadalaevad:
            
            
               Hispaania
                     
                     [3]
                     laeva
            
            
               Portugal
                     
                     [2]
                     laeva
            
            
               (d)traalerid: 
            
            
               Hispaania 
                     
                     [2]
                     laeva
            
         
         
            
            
               Artikkel 2
            
            
               Käesolev määrus jõustub järgmisel päeval pärast selle avaldamist Euroopa Liidu Teatajas.
            
            
               Seda kohaldatakse alates protokolli kohaldamise kuupäevast.
            
            
               Käesolev määrus on tervikuna siduv ja vahetult kohaldatav kõikides liikmesriikides.
            
            
               Brüssel,
            
            
               
                     Nõukogu nimel
               
               
                     eesistuja
               
            
         
         
            
                  
                     (1)
                  
                        Vastu võetud põllumajandus- ja kalandusnõukogu 15. juuli 2019. aasta istungil.
               
               
                  
                     (2)
                  
                        ELT L 354, 28.12.2013, lk 22.
               
               
                  
                     (3)
                  
                        Nõukogu 2. märtsi 2015. aasta otsus (EL) 2015/384 Euroopa Liidu ja Senegali Vabariigi vahelise säästva kalanduse partnerluslepingu ja selle rakendamisprotokolli Euroopa Liidu nimel sõlmimise kohta (ELT L 65, 10.3.2015, lk 1).
               
               
                  
                     (4)
                  
                        Euroopa Liidu ja Senegali Vabariigi vaheline säästva kalanduse partnerlusleping (ELT L 304, 23.10.2014, lk 3).
               
               
                  
                     (5)
                  
                        Nõukogu … … otsus (EL) 2019/... (ELT L ..., ..., lk …).